ประกาศธนาคารแห่งประเทศไทย
ประกาศธนาคารแห่งประเทศไทย
เรื่อง ระบบการควบคุมภายในเกี่ยวกับตั๋วเงินและ
บัตรเงินฝากของบริษัทเงินทุน
-----------

 อาศัยอำนาจตามความในมาตรา
๒๒ ตรี แห่งพระราชบัญญัติการประกอบธุรกิจ
เงินทุน ธุรกิจหลักทรัพย์ และธุรกิจเครดิตฟองซิเอร์ พ.ศ.
๒๕๒๒ และที่แก้ไขเพิ่มเติม ธนาคาร
แห่งประเทศไทยออกข้อกำหนดเรื่องระบบการควบคุมภายในเกี่ยวกับตั๋วเงินและบัตรเงินฝาก
เพื่อ
บริษัทเงินทุนถือปฏิบัติ ดังนี้
 ข้อ
๑
ให้ยกเลิกประกาศธนาคารแห่งประเทศไทย เรื่อง ระบบการควบคุมภายใน
เกี่ยวกับตั๋วเงินและบัตรเงินฝากของบริษัทเงินทุน ลงวันที่
๑๙ เมษายน ๒๕๓๘ และประกาศธนาคาร
แห่งประเทศไทย เรื่อง
ระบบการควบคุมภายในเกี่ยวกับตั๋วเงินและบัตรเงินฝากของบริษัทเงินทุน
(ฉบับที่ ๒) พ.ศ. ๒๕๓๘ ลงวันที่ ๑๔ กันยายน ๒๕๓๘
 ข้อ
๒ ในประกาศนี้ "ตั๋วเงิน"
หมายความว่า ตั๋วแลกเงินและตั๋วสัญญาใช้เงินตาม
ประมวลกฎหมายแพ่งและพาณิชย์
 ข้อ
๓
ให้เก็บรักษาแบบพิมพ์ตั๋วเงินและบัตรเงินฝากไว้ในห้องนิรภัยภายใต้การดูแล
ของเจ้าหน้าที่ผู้รับผิดชอบที่จัดไว้โดยเฉพาะ
พร้อมกับจัดทำทะเบียนควบคุมแบบพิมพ์ให้เป็นปัจจุบัน
โดยมีรายละเอียดเกี่ยวกับวันที่และจำนวนแบบพิมพ์ที่ได้รับจากโรงพิมพ์
วันที่และจำนวนที่เบิกใช้และ
ยอดคงเหลือ
 ข้อ
๔
กำหนดให้มีเจ้าหน้าที่ผู้รับผิดชอบในการเบิกแบบพิมพ์ตั๋วเงินและบัตรเงิน
ฝากให้ชัดเจน และในการเบิกแบบพิมพ์ทุกครั้ง
ต้องให้เจ้าหน้าที่ผู้รับผิดชอบดังกล่าวลงนามไว้เป็น
หลักฐานร่วมกับเจ้าหน้าที่ผู้รับผิดชอบในการเก็บรักษาแบบพิมพ์ตามข้อ
๓
 ข้อ
๕
ให้ตรวจนับยอดคงเหลือของแบบพิมพ์ตั๋วเงินและบัตรเงินฝากพร้อมทั้งตรวจ
เทียบกับทะเบียนควบคุมแบบพิมพ์ตามข้อ ๓
อย่างน้อยเดือนละครั้ง
 ข้อ
๖ การออกตั๋วเงินและบัตรเงินฝาก
ให้บริษัทเงินทุนถือปฏิบัติ ดังนี้
 (๑)
ตรวจสอบเอกสารหลักฐานทางราชการที่แสดงชื่อและที่อยู่ของลูกค้ารวมทั้งจัด
ให้มีสำเนาเอกสารหลักฐานดังกล่าว
และในกรณีออกตั๋วเงินและบัตรเงินฝากระบุชื่อผู้รับเงินหรือ
ผู้ฝากเงิน
ให้บริษัทเงินทุนจัดให้มีบัตรตัวอย่างลายมือชื่อของลูกค้าเก็บไว้ที่บริษัทด้วย
 (๒)
การออกตั๋วเงินและบัตรเงินฝาก ให้เป็นไปตามลำดับของหมายเลขตั๋วเงินและ
บัตรเงินฝากที่โรงพิมพ์ได้จัดพิมพ์ไว้ล่วงหน้า ทั้งนี้
บริษัทเงินทุนอาจพิมพ์เลขที่หรือรหัสอื่นเพิ่มเติม
ต่างหากจากหมายเลขตั๋วเงินและบัตรเงินฝากเพื่อประโยชน์ในการอ้างอิงก็ได้และหากมีการยกเลิก
ตั๋วเงินหรือบัตรเงินฝากฉบับใดต้องประทับตรา
"ยกเลิก" หน้าตั๋วเงินหรือบัตรเงินฝากนั้น และให้
จัดเก็บไว้เพื่อประโยชน์ในการควบคุมและตรวจสอบต่อไป
 (๓)
จัดทำทะเบียนควบคุมการออกตั๋วเงินและบัตรเงินฝาก โดยมีรายละเอียด
อย่างน้อยเกี่ยวกับ วันที่ออก
หมายเลขตั๋วเงินหรือบัตรเงินฝาก ชื่อหรือยี่ห้อของลูกค้า จำนวนเงิน
ที่ตราไว้ วันครบกำหนด อัตราดอกเบี้ยหรือส่วนลด
และผู้จัดการออกตราสารดังกล่าว (ถ้ามี) สำหรับ
ตั๋วสัญญาใช้เงินให้ระบุด้วยว่าเป็นตั๋วที่เปลี่ยนมือได้หรือไม่ได้
 (๔)
ในกรณีออกตั๋วสัญญาใช้เงินโดยมีข้อกำหนดว่าเปลี่ยนมือไม่ได้ให้จัดทำบัญชี
รายชื่อตัวลูกค้า โดยมีรายละเอียดอย่างน้อยเกี่ยวกับ
วันที่ที่บันทึกรายการหมายเลขตั๋วเงิน จำนวนเงิน
ที่ตราไว้ และยอดคงเหลือทั้งสิ้น
 (๕)
จัดให้มีบัญชีคุมยอดคงเหลือของตั๋วเงินและบัตรเงินฝากที่เป็นปัจจุบันสำหรับ
ตั๋วสัญญาใช้เงินให้จำแนกตามประเภทที่เปลี่ยนมือได้และเปลี่ยนมือไม่ได้ด้วย
และในกรณีที่เป็นการ
ออกตั๋วแลกเงินหรือบัตรเงินฝากประเภทไม่ระบุอัตราดอกเบี้ย
ให้แสดงยอดคงเหลือแยกต่างหากด้วย
 (๖)
ตรวจสอบความถูกต้องของยอดคงเหลือในบัญชีรายตัวลูกค้าตาม (๔) กับบัญชี
คุมยอดคงเหลือตาม (๕) อย่างน้อยเดือนละครั้ง
 (๗)
ปิดประกาศรายชื่อผู้มีอำนาจลงนามในตั๋วเงินและบัตรเงินฝากพร้อมทั้งตัวอย่าง
ลายมือชื่อไว้ในที่เปิดเผยภายในบริษัทเงินทุน
 ข้อ
๗ การรับซื้อ ซื้อลด
หรือรับช่วงซื้อลดตั๋วแลกเงินหรือบัตรเงินฝากที่ออกโดย
สถาบันการเงินอื่น และการขาย ขายลด
หรือขายช่วงลดตราสารดังกล่าวให้บริษัทเงินทุนถือปฏิบัติดังนี้
 (๑)
ตรวจสอบเอกสารหลักฐานทางราชการที่แสดงชื่อและที่อยู่ของผู้ขายตั๋วแลกเงิน
และบัตรเงินฝาก รวมทั้งจัดให้มีสำเนาเอกสารหลักฐานดังกล่าว
 (๒)
ตรวจสอบความสมบูรณ์ของตั๋วแลกเงินและบัตรเงินฝาก การสลักหลังตั๋ว
แลกเงินและบัตรเงินฝาก
และยืนยันความถูกต้องกับผู้สั่งจ่ายตั๋วแลกเงินหรือผู้ออกบัตรเงินฝากก่อน
ชำระเงินให้แก่ผู้ขายตั๋วแลกเงินหรือบัตรเงินฝากนั้น
 (๓)
จัดให้มีทะเบียนคุมการรับซื้อ ซื้อลด หรือรับช่วงซื้อลดตั๋วแลกเงินและบัตร
เงินฝาก และจัดให้มีทะเบียนคุมการขาย ขายลด
หรือขายช่วงลดตั๋วแลกเงินและบัตรเงินฝาก โดย
ทะเบียนดังกล่าวอย่างน้อยต้องมีรายการตามที่กำหนดในประกาศธนาคารแห่งประเทศไทย
ว่าด้วย
ข้อกำหนดเกี่ยวกับการบัญชีของบริษัทเงินทุน
 (๔)
จัดทำบัญชีรายตัวผู้จ่ายเงินตามตั๋วแลกเงิน และผู้ออกบัตรเงินฝาก โดยมี
รายละเอียดอย่างน้อยเกี่ยวกับ วันที่ที่บันทึกรายการ
วันครบกำหนดชำระคืน หมายเลขตั๋วแลกเงิน
หรือบัตรเงินฝาก จำนวนเงินที่ตราไว้ และยอดคงเหลือทั้งสิ้น
 (๕)
เก็บรักษาตั๋วแลกเงินและบัตรเงินฝากหรือเอกสารแสดงสิทธิในตราสารดังกล่าว
ที่บริษัทเงินทุนได้รับซื้อ ซื้อลด
หรือรับช่วงชื้อลดไว้ในห้องนิรภัยภายใต้การดูแลของเจ้าหน้าที่
ผู้รับผิดชอบที่จัดไว้โดยเฉพาะ
และให้ตรวจนับเปรียบเทียบกับบัญชีรายตัวผู้จ่ายหรือผู้รับรองตั๋ว
แลกเงินหรือผู้ออกบัตรเงินฝากอย่างน้อยเดือนละครั้ง ทั้งนี้
ให้จัดทำรายละเอียดการตรวจนับเป็น
หลักฐานลงนามโดยผู้มีหน้าที่รับผิดชอบตั้งแต่ผู้จัดการฝ่ายขึ้นไปด้วย
 (๖)
ถ่ายสำเนาตั๋วแลกเงินและบัตรเงินฝากที่บริษัทเงินทุนได้ขายต่อไปหรือเอกสาร
แสดงสิทธิในตราสารดังกล่าว
ทั้งด้านหน้าและด้านหลังอย่างน้อย ๑ ชุด เพื่อประโยชน์ในการอ้างอิง
และติดตามตรวจสอบในภายหลัง
 ข้อ
๘ การรับเงินเป็นเช็ค
ให้บริษัทเงินทุนขีดคร่อมเข้าบัญชีทันที
 ข้อ
๙
การจ่ายเงินตามตั๋วแลกเงินและการชำระเงินคืนตามบัตรเงินฝากเมื่อครบ
กำหนดให้บริษัทเงินทุนจ่ายเป็นเช็คขีดคร่อมเข้าบัญชีผู้รับเงินเท่านั้น
(Account Payee Only) หรือ
โอนเงินเข้าบัญชีผู้รับเงิน
โดยผ่านบริการบาทเนตของธนาคารแห่งประเทศไทยพร้อมกับประทับตรา
"จ่ายแล้ว"
หน้าตั๋วแลกเงินหรือบัตรเงินฝากดังกล่าว
รวมทั้งบันทึกชื่อและที่อยู่ของผู้รับเงินที่ปรากฏ
ตามหลักฐานทางราชการไว้หน้าตั๋วแลกเงินหรือบัตรเงินฝากนั้นด้วย
 ข้อ
๑๐ การจ่ายเงินตามตั๋วสัญญาใช้เงิน
ให้บริษัทเงินทุนจ่ายเป็นเช็คขีดคร่อมเข้า
บัญชีผู้รับเงิน (Account Payee Only) หรือขีดคร่อม "&Co"
หรือโอนเงินเข้าบัญชีผู้รับเงินโดย
ผ่านบริการบาทเนตของธนาคารแห่งประเทศไทยพร้อมกับประทับตรา
"จ่ายแล้ว" หน้าตั๋วสัญญาใช้เงิน
ดังกล่าวเว้นแต่กรณีบริษัทเงินทุนและผู้รับเงินมีสัญญาตกลงร่วมกันในการจ่ายเงินเป็นเช็ค
หรือการ
โอนเงินเข้าบัญชีผู้รับเงินเป็นอย่างอื่น
ก็สามารถปฏิบัติตามข้อตกลงนั้นได้
 ข้อ
๑๑
ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา
เป็นต้นไป

 ประกาศ
ณ วันที่ ๑๑ มกราคม พ.ศ. ๒๕๔๔
 
หม่อมราชวงศ์จัตุมงคล โสณกุล
  ผู้ว่าการ
  ธนาคารแห่งประเทศไทย

[รก.๒๕๔๔/พ๓ง/๕๑/๑๕ มกราคม ๒๕๔๔]